google/wiki40b huggingface dataset:
Karel Urbánek (politik)

Obdobie zamatovej revolúcie

24. novembra 1989 bol po odstúpení Milouša Jakeša zvolený za jeho nástupcu vo funkcii generálneho tajomníka ÚV KSČ. Značnú podporu vtedy mal aj bývalý predseda československej vlády Lubomír Štrougal (podporoval ho aj sám Urbánek ako "skúseného a rozumného politika"), k Urbánkovmu zvoleniu viedla intervencia prezidenta Gustáva Husáka.
O deň neskôr vystúpil v Československej televízii, kde pripustil chyby komunistického vedenia, vyzval k dialógu so všetkými stranami, ale trval na udržaní socializmu a varoval pred vyhrotením situácie. 28. novembra ale na vystúpení na pražskom aktíve funkcionárov KSČ znovu varoval pred skupinami, ktoré sa zmocnili revolúcie a chcú obrátiť krajinu od socializmu. Aktív sa postavil na Urbánkovu stranu a vyzval k tomu, aby protestujúci občania neúčasťou v chystanom generálnom štrajku tiež podporili Urbánka a jeho smerovanie vo vedení KSČ. O dva dni neskôr ale Urbánka ako člena bývalého Jakešovho vedenia odmietli napr. študenti vo Výzve všetkým poctivým komunistom. Pri rôznych príležitostiach Urbánek vyjadroval, že KSČ pod jeho vedením chce nadväzovať na myšlienky Pražskej jari 1968.
Od 3. do 5. decembra bol Urbánek s ďalšími komunistami v Moskve na stretnutí zástupcov členských krajín Varšavskej zmluvy, kde rokoval aj s Michailom Gorbačovom. O Gorbačovovej reakcii médiá neinformovali.
6. decembra komunisti iniciovali prvé bilaterálne rokovania so zástupcami Občianskeho fóra a Verejnosti proti násiliu, zastúpenými Václavom Havlom, Petrom Millerom, Petrom Pithart, Jánom Budajom a Milanom Kňažkom. Urbánek sprevádzaný Vasilom Mohoritom a hovorcom ÚV Jozefom Horom sa postavil ústretovo k ich požiadavkám a ponúkol im, aby navrhli kandidátov na miesta vo vláde. Na protistranu tak ale zapôsobil slabo, Havel ho označil za "nastrčeného blúznivca, ktorého zrejme mieni Mohorita nahradiť", a tá vzápätí začala zvyšovať svoje požiadavky.
Aktívnejšie vo vyjednávaní s nekomunistickou opozíciou vystupoval predseda federálnej vlády Ladislav Adamec, čo sa neskôr prejavilo aj tým, že keď došlo na mimoriadnom zjazde KSČ k reorganizácii vedúcich funkcií a post generálneho tajomníka ÚV KSČ bol nahradený predsedom strany, zvolili do tejto role delegáti 20. decembra práve Adamca.

Po nežnej revolúcii

Urbánek ešte do júna 1990 vykonával funkciu v čele Ústrednej a revíznej komisie KSČ, potom politickú kariéru ukončil.
Sellyský okres

Sellyský okres (maď. Sellyei járás) je okres v južnom Maďarsku v Baranskej župe. Jeho správnym centrom je mesto Sellye.
Sudetonemecké povstanie

Priebeh povstania

Rozkaz na začatie demonštrácií a provokácií bol vydaný 10. septembra 1938, povstanie vypuklo 12. septembra 1938, v deň Hitlerovho rozhlasového prejavu, po ktorom došlo k rozpútaniu násilia v česko-nemeckom pohraničí. K čiastočnému upokojeniu situácie došlo 14. septembra s súvislosti so zavedením stanného práva. Vo vojnovom stave s Nemeckom sa Československo nachádzalo podľa vyhlásenia exilovej vlády v Londýne z roku 1944 od 17. septembra 1938, kedy bol oficiálne založený Sudetonemecký zbor dobrovoľníkov. Na nemeckej strane sa na bojových, teroristických a sabotážnych akciách podieľala aj spravodajská služba Abwehr a jednotky SS.
Otvorené povstanie eskalovalo 22. septembra, kedy nepokoje zachvátili ďalšie oblasti na Morave a v Sliezsku. Česko-slovenské orgány reagovali vyhlásením ostrahy hranice, ktorú po vystupňovaní Hitlerových požiadaviek nasledovala 23. septembra všeobecná mobilizácia. Bojové akcie Freikorpsu oficiálne ukončil rozkaz č. 30 z 30. septembra 1938, ale boje pokračovali aj po Mníchove, kedy ordneri útočili na ustupujúce česko-slovenské jednotky. Podľa styčného dôstojníka OKW vykonal Freikorps do 1. októbra spolu 164 úspešných a 75 neúspešných akcií za cenu 52 padlých, 65 zranených a 19 nezvestných. Straty česko-slovenských ozbrojených zložiek mali činiť 110 mŕtvych, 50 zranených a 2029 zajatých. Historik Pavel Šrámek uvádza za mesiac september celkom 69 padlých príslušníkov česko-slovenských ozbrojených síl v českých krajinách a v októbri 26 mŕtvych.
Beauménil

Poloha

Obec má rozlohu 3,3 km². Najvyšší bod je položený 686 m n. m. a najnižší bod 429 m n. m.

Obyvateľstvo

Počet obyvateľov obce je 126 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Porter Robinson

Biografia

Robinson začal tvoriť hudbu vo veku 13 rokov s použitím programu Sony ACID Pro, emulovaním zvukov, ktoré počul vo videohre Dance Dance Revolution. Neskôr začal produkovať eurodance pod pseudonymom Ekowraith s použitím FL Studio.
V súčasnosti žije v Chapel Hill.

Hudobná kariéra

Jeho prvý singel „Say My Name“ dosiahol 1. miesto v rebríčku Beatport Electro House.
V lete 2011 podpísal zmluvu na jedno EP so Skrillexovým vydavateľstvom OWSLA. Cez toto vydavateľstvo vydal EP Spitfire.
Robinson vydal dňa 10. apríl 2012 singel „Language“ cez vydavateľstvo Big Beat Records v Severnej Amerike a cez Ministry of Sound vo zvyšku sveta. Skladba sa rýchlo dostala na 1. miesta rebríčkov Beatport a iTunes Dance.
Dňa 17. decembra 2012 vydal singel „Easy“, na ktorom spolupracoval s Matom Zo.
Porter Robinson sa umiestnil na 40. mieste v zozname DJ Mag's Top 100 DJs List za rok 2012.
12. augusta 2014 vydal svoj debutový album Worlds.
Barcelonne-du-Gers

Poloha

Obec má rozlohu 20,29 km². Najvyšší bod je položený 161 m n. m. a najnižší bod 76 m n. m.

Obyvateľstvo

Počet obyvateľov obce je 1 311 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Melissa Rauchová

Skorý život

Rauchová sa narodila v meste Marlboro Township v New Jersey Susan a Davidovi Rauchovcom. Má brata Bena. Jej rodina je židovská. Počas štúdia na Marlboro High School ju prvýkrát zaujalo herectvo. Absolvovala Marymount Manhattan College v New Yorku v roku 2002.

Osobný život

Rauchová je vydatá za spisovateľa Winstona Raucha (rod. Beigel), ktorý s ňou spolupracoval na The Miss Education of Jenna Bush a iných projektoch. Rauchová stvárňuje hlas Bernadette, ktorý si prerobila podľa svojich rodičov: „sladký, vysoko posadený“ je po matke, zatiaľ čo „desivá a nahnevaná imitácia“ pani Wolowitovej je po jej otcovi. Obe verzie sú veľmi odlišné od jej skutočného hlasu.
Náčinie

Náčinie je nástroj, pomôcka na vykonávanie práce alebo inej činnosti (napr. športovej), náradie.
Amfidamas (otec Kleitónyma)

Amfidamas (starogr. Ἀμφιδάμας – Amfidamas) je v gréckej mytológii otec Kleitónyma z Opuntskej Lokridy.
Amfidamas zastáva v mýtoch menej významné miesto. Podľa antického autora Apollodora z Atén bol otcom Kleitónyma, obete Patrokla, ktorý ho v nerozumnej mladosti v hádke nad kockami zabil a za tento zločin musel opustiť svoju vlasť. Patrokla jeho otec odviedol ku kráľovi Péleovi, kde sa zoznámil s jeho synom Achilleom. Z mladíkov sa následne stali nerozluční priatelia, ktorí sa neskôr preslávili v trójskej vojne.
Colligny

Poloha

Obec má rozlohu 3,61 km². Najvyšší bod je položený 285 m n. m. a najnižší bod 218 m n. m.

Obyvateľstvo

Počet obyvateľov obce je 332 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Allondans

Poloha

Obec má rozlohu 5,14 km². Najvyšší bod je položený 435 m n. m. a najnižší bod 325 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jiří Rusnok (LIDEM)

Vzdelanie, profesia a rodina

Vyštudoval ekonomiku podnikania v obchode a službách na Obchodno podnikateľskej fakulte Slezskej univerzity, kde získal titul Ing. Po štúdiách pracoval ako prevádzkový ekonóm v personálnej agentúre.

Politická kariéra

Do VV vstúpil v decembri 2009. Vo voľbách 2010 bol zvolený do dolnej komory českého parlamentu. za Veci verejné. V apríli 2012 z VV vystúpil a stal se členom novo vzniknutej strany LIDEM - liberální demokraté.  Podľa Mladej fronty DNES patril medzi najpasívnejších poslancov parlamentu.
Vo voľbách do Poslaneckej snemovne Parlamentu Českej republiky v roku 2013 kandidoval, rovnako ako ďalší členovia LIDEM, za Stranu súkromníkov Českej republiky. V Moravskosliezskom kraji, kde kandidoval, získal 42 preferenčných hlasov, čo bolo 4,57% hlasov odovzdaných pre politickú stranu za ktorú kandidoval.  Do parlamentu zvolený nebol.
Endgame

Príbeh

Hra poukazuje na predstavu konca sveta, kedy ľudstvo predstavujú štyria ľudia, z ktorých traja sú nepohybliví. Uprostred scén je na kolieskovom kresle Hamm, ďalej sú tam dva kontajnery na smeti, kde žijú jeho rodičia Nagg a Nell, jediným pohyblivým je ich sluha Clov, ktorý ich v závere hry opúšťa.
Feshbachová rezonancia

Feshbachova rezonancia je kvantovo mechanický efekt pomenovaný podľa amerického fyzika Hermana Feshbacha. Dochádza k nemu, ak existuje väzba medzi otvoreným kanálom zrážajúcich sa objektov (napríklad ultrachladných atómov v singletnom stave) a uzatvoreným kanálom (napríklad ultrachladných atómov v tripletnom stave), v ktorom existuje viazaný stav s energiou dostatočne blízkou energii zrážajúcich sa objektov. Jav nachádza široké uplatnenie vo fyzike ultrachladných atómov, kde napríklad pomocou magnetickej Feshbachovej rezonancii umožňuje spojito meniť silu interakcií medzi atómami.
Dálu

Dálu (angl. Dhaalu) je atol na Maldivách. Hlavné mesto atolu je Kudahuvadú. Skladá sa z 56 ostrovov, z toho 8 je obývaných. Počet obyvateľov je 6 878 . Atol riadi Mohamed Anees.  Tento administratívny atol sa rozkladá len na jednom prírodnom atole Južný Nilandú (južné Nilandé). Z východu na západ meria 22 km, zo severu na juh 39 km. Otvorený pre turizmus je od roku 1998. Atol sa stal populárny vďaka lokálnemu potápaniu.

Neobývané ostrovy

Aluvifusi, Bodufusi, Bulalafusi, Debaidú, Dúres, Enbúdúfusi, Fádú, Gádiffusi, Hirijanfusi, Hudufusífinolu, Huluvehi, Issari, Kandinma, Kanneijfaru, Kedigandu, Kiraidú, Lohi, Mádeli, Máfusi, Mágau, Maléfaru, Míduffusi, Minimasgali, Naibukaloabodufusi, Oluveli, Tilabolufusi, Tinhurá, Uddú, Valla, Vallalohi, Velavarú, Vonmuli
Frézia

Hlavné úlohy a ciele združenia Frézia

Hlavným poslaním činnosti Združenia Frézia, je všestranne a účinne pomáhať rodinám so zdravotne, mentálne a inak postihnutým dieťatom, presadzovať myšlienky včleňovania postihnutých do spoločnosti a vytvárať tak priaznivé podmienky pre ich život.
Združenie Frézia poskytuje účinnú podporu a poradenské služby, najmä v oblasti včasnej starostlivosti, rehabilitácie, predškolskej a školskej starostlivosti a poradenských služieb, pomoci v rodine a využitia voľného času formou klubovej činnosti. Pomáha pri vzdelávaní a doškoľovaní profesionálnych a dobrovoľných pracovníkov.
Predkladá štátnej správe návrhy a pripomienky na zlepšovanie starostlivosti o deti so zdravotným, mentálnym a iným postihnutím.
Usporadúva a zabezpečuje prednášky, semináre, kurzy a výstavy prác svojich členov. Organizuje rekondičné a rehabilitačné pobyty, zájazdy, výmenné pobyty i účasť svojich členov na podobných akciách iných humanitných a charitatívnych organizácií.
V rámci svojej činnosti zabezpečuje časopis ZPMP na Slovensku „Informácie“ a „Deti a my“, zapožičiavanie odbornej literatúry a beletrie venovanej problémom detí s postihnutím a ich rodín.
Spolupracuje s verejnými a súkromnými, cirkevnými i odbornými organizáciami, ktoré sledujú príbuzné ciele.
Pôsobí vo verejnosti na zlepšovanie vzťahov, postojov a názorov verejnosti k ľuďom s postihnutím a ich rodinám.
Získava informácie o práci podobných organizácií v zahraničí, nadväzuje kontakty a spoluprácu s medzinárodnými a nadnárodnými organizáciami cez centrálu ZPMP v SR.
Poskytuje účinnú pomoc členom združenia a ľuďom s postihnutím i vo vzťahu k štátnej správe.

Denné Centrum Frézia

Denné Centrum Frézia Partizánske n.o. vzniklo v novembri v roku 2006.
Vzniklo ako nutnosť, ako potreba organizácie, ktorá by prevádzkovala denný stacionár pre mentálne postihnutú mládež a deti v okrese Partizánske.
Dôležitým zlomom bolo získanie štatútu DSS – Domova sociálnych služieb, ktorý získali v druhej polovici roka 2007. V súčasnosti je denný stacionár v prevádzke a klienti ho navštevujú pravidelne od pondelka do štvrtku od 9:00 do 13:00.
Denné Centrum sa nachádza neďaleko štvrtej základnej školy v Partizanskom, v ulici Veľká okružná.

Historia

Medzi prvých nadšencov, ktorí pripravili všetko potrebné na to, aby Združenie Frézia mohlo vôbec vzniknúť, patria: PhDr. Terézia Kúdelová, Mgr. Renáta Veresová, Helena Ondrčková, Mgr. Zuzana Adamcová a Magdaléna Mičková. Tieto dámy spravili kus práce a 26. mája 1997 zorganizovali zakladajúcu schôdzu združenia rodičov a priateľov zdravotne a mentálne postihnutých detí a mládeže v okrese Partizánske. Pozvanie od nich prijali okrem odborníkov – lekárov, pedagógov, psychológov a zástupcov iných združení, aj zástupcovia ZPMP v SR JuDr. Kovalík a Dr. Záhorcová a rodičia handicapovaných detí. Rok 1997 sa niesol v znamení zoznamovania sa navzájom. Začali sa organizovať prvé výlety a stretnutia pre deti. Tiež sa začali hľadať sponzori, ktorí by podporovali ich činnosť. Bolo vypracovaných mnoho projektov, zameraných na činnosť združenia Frézia. Veľa z nich bolo úspešných a bolo získano pre združenie buď finančné, alebo vecné dary.
Ostriežik Thomasov

Pôvod

Pochádza z Afriky (Sierra Leone, Libéria).
Malarce-sur-la-Thines

Poloha

Malarce-sur-la-Thines má rozlohu 37,34 km². Najvyšší bod je položený 1 062 m n. m. a najnižší bod 172 m n. m.

Obyvateľstvo

Malarce-sur-la-Thines má 231 obyvateľov (2009).
Graf vývoja obyvateľstva:
Zdroje: INSEE
Jelena Gadžijevna Isinbajevová

Životopis

Je dvojnásobnou olympijskou víťazkou. Vyhrala na Olympijských hrách 2004, na ktorých vytvorila nový rekord 4,91 m i na Olympijských hrách 2008, v Pekingu 505 cm. 
22. júla 2005 sa stala prvou ženou, ktorá prekonala v skoku o žrdi výšku 5 metrov. 11. júla 2008 opäť prekonala svetový rekord výkonom 5,03 m na podujatí Zlatej ligy v Ríme. Nad latkou mala značnú rezervu. 29. júla 2008 na mítingu v Monte Carlo prekonala svetový rekord o 1 cm - 5,04 m.
V hale i vonku vytvorila 28 svetových rekordov. Je trojnásobnou majsterkou sveta (2005, 2007, 2013), vicemajsterkou (2002) a majsterkou Európy (2006) a trojnásobnou halovou majsterkou sveta (2004, 2006, 2008). Zlatú medailu má i z halových majstrovstiev Európy 2005 z Madridu. 20. septembra 2009 na mítingu v Šanghaji mala pokoriť 507 cm, informácie však boli nepravdivé. Ruská žrdkárka zvíťazila výkonom 485 cm, hoci o svetový rekord sa trikrát neúspešne pokúšala.
28. júna 2014 porodila dcéru, ktorej otcom je ruský oštepár Nikita Petinov, a v roku 2015 nepretekala. Plánovaný návrat na Olympijských hrách 2016 z dôvodu dopingového dištancu ruských atlétov nemohla uskutočniť.
V auguste 2016 bola zvolená na osemročné funkčné obdobie do komisie športovcov MOV a následne ukončila svoju športovú kariéru.
V decembri 2016 sa stala prezidentkou ruskej antidopingovej agentúry Rusada.
V roku 2005 a 2008 sa stala víťazkou ankety Atlét Európy a trikrát bola zvolená Atlétkou sveta (2004, 2005 a 2008).
Po otcovi pochádza z malého kaukazského národa Tabasaráncov.
Nykteus

Nykteus (starogr. Νυκτεύς – Nykteus, lat. Nycteus) je v gréckej mytológii tébsky kráľ, syn a nástupca kráľa Hyriea.
Nykteus bol svokrom Polydóra, následníka zakladateľa a vládcu Téb Kadma. Polydóros však predčasne zomrel, preto jeho syna Labdaka dali do starostlivosti Nykteovi. Keďže aj Labdakos zomrel ešte mladý a zostal po ňom len maloletý syn Laios, ktorý ešte nemohol prevziať kráľovskú moc, vlády sa ujal Nykteus. Vládnutie Niktea netrvalo dlho, lebo zanedlho zomrel. Jeho následníkom sa na tébskom tróne stal jeho brat Lykos.
Nykteus mal dcéru Antiopu, krásnu dievčinu, s ktorou Zeus splodil synov Amfióna a Zétha. Obaja sa neskôr stali tébskými kráľmi.
V mýtoch sa však uvádza iná verzia, že Nykteus bol iba nevlastným otcom Antiopy a jej vlastným otcom bol riečny boh Asópos. Ten bol synom Titana Ókeana a jeho manželky Téthys. Okrem Antiopy bol tiež otcom nymfy Aiginy.
Missillac

Poloha

Obec má rozlohu 59,55 km². Najvyšší bod je položený 63 m n. m. a najnižší bod 0 m n. m.

Obyvateľstvo

Počet obyvateľov obce je 4 803 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brekcia

Vznik a genetické rozdelenie

Proces vzniku brekcií je rôznorodý a medzi odborníkmi ani nepanuje jednotný názor pre ich odlíšenie od zlepencov, ktorých klasty sú rovnako veľké, no sú viac oblé. Všeobecne sa rozlišujú sedimentárne brekcie, tiež nazývané intraformačné zlepence, ktoré je lepšie označovať ako ostrohranné zlepence. Tieto vznikajú mechanickým rozrušovaním podobne ako klastické usadené horniny. Niektorí uvádzajú, že brekcie majú aspoň polovicu klastov so sféricitou 0,2.

Výskyt

V Západných Karpatoch sa vyskytujú spolu so zlepencami v Spišsko-gemerskom rudohorí, vo flyšovom pásme, v jadrových pohoriach aj z okraja Viedenskej panvy.
Beautiran

Poloha

Obec má rozlohu 6,35 km². Najvyšší bod je položený 22 m n. m. a najnižší bod 3 m n. m.

Obyvateľstvo

Počet obyvateľov obce je 2 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Michalko

Životopis

Narodil sa v nábožnej evanjelickej rodine Jána Michalka a Hany rodenej Križanovej. Teológiu študoval v Bratislave, Bazileji a ukončil ju v Bratislave (1937). V rokoch 1942 - 1947 pôsobil po odchode Júliusa Barča-Ivana ako zborový farár v Pozdišovciach. Doktorát teológie získal roku 1946. Od roku 1950 pôsobil na ev. bohosloveckej fakulte v Bratislave ako docent (1950) a v rokoch 1953 – 1990 ako profesor. Bol tiež dekanom tejto fakulty. Od roku 1970 do roku 1990 zastával funkciu generálneho biskupa ev. cirkvi av. na Slovensku. Okrem toho zastával rad cirkevných funkcií doma i v zahraničí, o. i. bol členom predsedníctva Slovenského výboru obrancov mieru a tajomníkom komisie pre ekumenické otázky Kresťanskej mierovej konferencie v Prahe. Silne sa angažoval v prospech čs. socialistického štátu. Ako teológ sa orientoval najmä na oblasť homiletiky a na aktuálne otázky kresťanstva vo svete. Hodne prekladal z oblasti teológie i filozofie, a to z jazyka nemeckého, anglického a francúzskeho. Redigoval Cirkevné listy (od roku 1952), Službu slova, Ev. posla spod Tatier, do ktorých pravidelne prispieval.
Focke-Wulf Fw 189

Vznik a vývoj

Vo februári 1937 nemecké Reichsluftfahrtministerium vyhlásilo súťaž na jednomotorové prieskumné lietadlo s dobrým výhľadom z kabíny. Súťaž vyhrala firma Arado, ale firma Focke-Wulf bola poverená vývojom alternatívneho typu s dvomi trupmi, s francúzskymi motormi Argus 410 a zaskleným trupom. Kurt Tank začal práce na prototype v apríli. Na projekte prieskumného lietadla pracovala aj firma Blohm & Voss, ktorej projekt bol ešte viac netradičný. Dr. Richard Vogt vypracoval stroj Bv 141, ktorý mal asymetrický tvar a bol uspôsobený pre let veľmi nízkou rýchlosťou. Tento typ sa však nedostal do sériovej výroby. Do výroby bol napokon prijatý projekt konštruktéra Tanka.
Prvý Fw 189 bol postavený v júli 1939, išlo o stroje cvičnej verzie B, celkovo bolo vyrobených len 13 ks tejto verzie. K jednotkám prišli prvé stroje najvyrábanejšej verzie A až v roku 1941 počas útoku na ZSSR. Existovali viaceré varianty Fw 189A-1 s troma podvariantmi: U-1 bol štandardný, U-2 bol upravený pre púštne podmienky a U-3 boli dva zvlášť upravené stroje pre generálov Kesselringa a Jeschonneka. Verzia Fw 189A-2 mala posilnenú výzbroj na základe skúseností z východného frontu, guľomety MG 15 boli nahradené dvojguľometmi MG 81Z. Druhá cvičná verzia niesla označenie Fw 198A-3. Pre boj proti pozemným cieľom bola najprv vyrobená verzia Fw 189A-4, s lepším pancierovaním, dvoma 20 mm kanónmi MG 151/20 a dvoma guľometmi. Na sklonku vojny Nemci experimentovali aj s bojovou verziou Fw 189C postavenou v prototypoch V1b a V6, ktorá však nikdy nebola sériovo vyrábaná. Stroje sa okrem Nemecka vyrábali aj v okupovanej Francúzskej továrni Bordeaux-Merignac. Spolu s prototypmi bolo postavených 864 ks Fw 189.

Bojové nasadenie

Prvá jednotka vybavená strojmi Fw 189 bola LG 2. Väčšina strojov bola nasadená nad východným frontom, kde sa k nim dostali aj Slovenské vzdušné zbrane a Letectvo Maďarskej kráľovskej armády. Jedna letka operovala aj v Severnej Afrike. Napriek napohľad chatrnej konštrukcii si tu stroje Fw 189 vyslúžili rešpekt. Vynikali najmä svojou obratnosťou, ktorá ich spolu s veľkou odolnosťou voči poškodeniu robila ťažkým terčom. Nemeckí letci boli na Fw 189 schopní prudkými obratmi vymanévrovať aj inak celkom obratné sovietske stíhačky. Sovietske vojská prezývali Fw 189 rama (rám).
Jeden Fw 189 operoval aj v rámci Kombinovanej letky počas SNP, kde slúžil na navádzanie povstaleckých stíhačov Bf 109G-6.
Dodnes sa zachoval len jeden exemplár Focke-Wulfu Fw 189, ktorý bol nájdený poškodený v lesnatej oblasti severného Ruska, kde bol zostrelený 4. mája 1943. V roku 1992 bol predaný do Spojeného kráľovstva, kde bol zreštaurovaný a od roku 1996 aj opäť letuschopný.

Popis konštrukcie

Focke-Wulf Fw 189 bol dvojmotorový samonosný jednoplošník pre trojčlennú posádku. Kovová kostra krídel bola, pevných chvostových plôch, trupovej gondoly a trupových nosníkov bola potiahnutá duralom, kovová kostra pohyblivých chvostových 
plátnom. Krycie plechy boli rovnako duralové. Radové motory boli poháňané dvojlistovými nastaviteľnými vrtuľami. Podvozok bol zaťahovací, hlavné podvozkové nohy do trupových nosníkov, zadné koleso do vodorovnej chvostovej plochy.
ISO 3166-2:CO

Kódy ISO 3166-2 pre Kolumbiu identifikujú 32 departmentov a hlavné mesto. Prvá časť (CO) je medzinárodný kód pre Kolumbiu, druhá časť pozostáva z troch písmen identifikujúcich department alebo dvoch pre hlavné mesto.

Zoznam kódov

CO-AMA Amazonas (Leticia)
CO-ANT Antioquia (Medellín)
CO-ARA Arauca (Arauca)
CO-ATL Atlántico (Barranquilla)
CO-BOL Bolívar (Cartagena)
CO-BOY Boyacá (Tunja)
CO-CAL Caldas (Manizales)
CO-CAQ Caquetá (Florencia)
CO-CAS Casanare (Yopal)
CO-CAU Cauca (Popayán)
CO-CES Cesar (Valledupar)
CO-CHO Chocó (Quibdó)
CO-COR Córdoba (Montería)
CO-CUN Cundinamarca (Bogota)
CO-DC  Bogotá D.C. (Bogota)
CO-GUA Guainía (Puerto Inírida)
CO-GUV Guaviare (San José del Guaviare)
CO-HUI Huila (Neiva)
CO-LAG La Guajira (Riohacha)
CO-MAG Magdalena (Santa Marta)
CO-MET Meta (Villavicencio)
CO-NAR Nariño (Pasto
CO-NSA Norte de Santander (Cúcuta)
CO-PUT Putumayo (Mocoa)
CO-QUI Quindío (Armenia)
CO-RIS Risaralda (Pereira)
CO-SAN Santander (Bucaramanga)
CO-SAP San Andrés and Providencia (San Andrés)
CO-SUC Sucre (Sincelejo)
CO-TOL Tolima (Ibagué)
CO-VAC Valle del Cauca (Cali)
CO-VAU Vaupés (Mitú)
CO-VID Vichada (Puerto Carreño)
Kuntzig

Poloha

Obec má rozlohu 4,51 km². Najvyšší bod je položený 200 m n. m. a najnižší bod 161 m n. m.

Obyvateľstvo

Počet obyvateľov obce je 1 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viserny

Poloha

Obec má rozlohu 6,75 km². Najvyšší bod je položený 437 m n. m. a najnižší bod 213 m n. m.

Obyvateľstvo

Počet obyvateľov obce je 185 (2011).
Nasledujúci graf zobrazuje vývoj počtu obyvateľov v obci.
Zdroje: INSEE